«Իհարկե ոչ, եւ ես հրաժարվել եմ»,- ասաց տիկին Լարիսան՝ շարունակելով. «Գիտեին, որ պետք է խոսեմ, այնքան աննկատ էին դա հավաքել, որ ես չեմ նկատել: Եթե ես նկատեի, նորից կարգելվեր: Ես ամեն անգամ իրենց հիշեցնում եմ, որ դա չպետք է լինի, չի կարելի, որովհետեւ հենց ուսումնական տարվա սկզբից նշել եմ, որ տնօրենը շատ խիստ ձեւով արգելել է: Աղջիկնե՛ր, ասել եմ, եթե առաջներում եղել է, հիմա չպետք է լինի»: Այսինքն՝ տնօրենի փոփոխությունից հետո՞ է արգելվում: «Չէ, այն ժամանակ էլ է արգելվել, միշտ էլ արգելվել է»,- մեր դիտարկմանն արձագանքեց դաստիարակը: Այդ դեպքում ծնողները պիտի իմանային, որ փողն ի սկզբանե չընդունվող տարբերակ է: Սրան ի պատասխան էլ դաստիարակն ասաց. «Գիտե՞ք, միայն այստեղ չէ, բոլոր տեղերում էլ կա»: